กองสลากฯ แจ้งงวด 16 ต.ค.และ 1 พ.ย.59 ออกผลรางวัลตามปกติ
กองสลากฯ แจ้งงวด 16 ต.ค.และ 1 พ.ย.59 ออกผลรางวัลตามปกติ แต่งดถ่ายทอดผ่านทีวีและวิทยุชั่วคราว
14 ต.ค. 2559

สำนักงานสลากกินแบ่งรัฐบาล แจ้งผ่านเว็บไซต์ว่า การออกรางวัลสลากกินแบ่งรัฐบาล งวดประจำวันที่ 16 ตุลาคม 2559 และงวดประจำวันที่ 1 พฤศจิกายน 2559 สำนักงานสลากกินแบ่งรัฐบาลจะทำการออกรางวัล ณ ห้องออกรางวัล สำนักงานสลากกินแบ่งรัฐบาล (สนามบินน้ำ) จังหวัดนนทบุรี โดยจะงดการถ่ายทอดสดผลการออกรางวัลผ่านสถานีโทรทัศน์และวิทยุไว้เป็นการชั่วคราว
โดยการออกรางวัลสลากกินแบ่งรัฐบาลในทุกงวด สำนักงานฯ จะทำการบันทึกเทปทุกขั้นตอนของกระบวนการออกรางวัล ตามที่กำหนดไว้ในมาตรฐานสากล ISO 9001:2008 และประกาศในเว็บไซด์สำนักงานฯ หลังการออกรางวัลเสร็จสิ้นลง เพื่อให้ประชาชนสามารถตรวจสอบความโปร่งใสของขั้นตอน กระบวนการ และผลรางวัล ได้ทุกงวดตลอดเวลา